Dahls brede orientering som historiker gjorde ham spesielt skikket til å gå dramatikeren Henrik Ibsen nærmere etter i sømmene. Dahl begynte et omfattende arbeid med å dokumentere hendelser for å gi eksakt viten og avvise uriktige påstander. Av hans mest betydelige funn var dokumentet hvor Henrik Ibsen påtok seg farskapet for Hans Jacob Hendrichsen, som piken Else Sophie Johannesdatter Birkedalen fødte i 1846.